איגור קוסטולבסקי

**איגור מטווייביץ' קוסטולבסקי** (נולד ב-10 בספטמבר 1948) הוא שחקן תיאטרון וקולנוע סובייטי ורוסי. הוא קיבל את תואר אמן העם של רוסיה בשנת 1995. קוסטולבסקי ידוע בעיקר בזכות כיכבו בסרטים "טהרן 43" ו"כוכב האושר שובה הלב".

## ביוגרפיה
### חיים מוקדמים וקריירה
איגור קוסטולבסקי נולד ב-10 בספטמבר 1948 במוסקבה, במשפחה היהודית, בנם של מטביי מטבייביץ' קוסטולבסקי וויטה סמיונובנה קוסטולבסקיה.

לאחר סיום לימודיו עבד כבודק במכון המחקר של תעשיית הקוורץ במשך שנתיים.

בשנים 1967 - 1968 למד במכון להנדסה אזרחית של מוסקבה.

בשנת 1973 סיים את לימודיו באקדמיה הרוסית לאמנויות התיאטרון (GITIS), הקורס של אנדריי גונצ'רוב. באותה שנה הוא הצטרף ללהקה של תיאטרון מאיאקובסקי.

איגור קוסטולבסקי גילם יותר מ-50 תפקידים בתיאטרון, ביניהם מישה רומיאנצב ("קרובי משפחה" של אמיל ברגינסקי ואלדר ריאזאנוב), מצ'יק ("ההפלה" של אלכסנדר פדייב), טרפלב ("השחף" אנטון צ'כוב), גולובקוב ("הרץ" מיכאיל בולגקוב), ברבר קינג ("תראו מי בא!" ולדימיר ארו), ולרי ("איש במקומו" ולנטינה צ'רניך), פיגוסוב ("ציפורים מעופפות" מאת אלכסנדר גלינה), וסילי ליאונידוביץ' ("פירות הנאורות" מאת לב טולסטוי), טורוואלד הלמר ("בית הבובות" מאת הנריק איבסן) ואחרים.

מאז שנות ה-90, הוא גם שיחק על במות של תיאטראות אחרים, השתתף בהצגה של הלהקה הבינלאומית אורסטיה אייסכילוס, שהועלתה בברגן, נורווגיה, על ידי הבמאי רושה (בתפקידים של אפולו, השליח והזקן). בשנת 1994, קוסטולבסקי גילם את אפולו ב"אורסטיאה" בבימויו של פיטר שטיין בתיאטרון הצבא הרוסי.

### קריירה קולנועית
בשנות לימודיו, איגור קוסטולבסקי החל לשחק בסרטי קולנוע. את הופעתו הבכורה הוא עשה בדרמה של בוריס נירנבורג "המשפחה כמשפחה", שם גילמו את התפקידים הראשיים השחקנים הפופולריים דאז בתיאטרון וכטנגוב, לודמילה צליקובסקיה ואלכסנדר גרייב.

בשנת 1975 יצא לאקרנים סרטו של ולדימיר מוטיל כוכב האושר שובה הלב בו כיכב קוסטולבסקי בתפקיד איוון אננקוב. הסרט זכה להצלחה רבה בקרב הקהל.

המבקרים דירגו את השחקן גבוה מאוד בסרטים "קריאת האביב" (1976) בבימויו של פאבל ליובימוב ו"אסיה " (1977) מאת יוסף חייפיץ. לאחר מכן באה העבודה בסרט טליוויזיה בעל מספר פרקים "והכל עליו..." מבוסס על הרומן מאת ויליה ליפטוב, על התפקיד הראשי בו קיבל השחקן את "פרס קומסומול של לנין".

בין עבודותיו המשמעותיות האחרות של קוסטולבסקי בקולנוע בשנות ה-70 היה תפקידה של המורה לאסטרונומיה מרינה מיוריו במלודרמה של מיכאיל קוזקוב "כוכב חסר שם" ואחת מבעלי המניות של הקואופרטיב בקומדיה אלדר ריאזנוב "המוסך".

השחקן זכה לגל חדש של פופולריות עם תפקידו כקצין שרות ביון הסובייטי אנדריי בורודין, אשר מסכל את תוכניותיהם של סוכנים גרמנים פשיסטים לחסל את "שלושת הגדולים" - סטלין, רוזוולט וצ'רצ'יל, בסרט הבילוש הפוליטי "טהרן-43" (1980). במהלך העבודה על התפקיד, קוסטולבסקי נפגש והתייעץ עם דמות מקורית - קצין המודיעין הסובייטי האגדי גבורק ורטניאן. השיר "Une vie d'amour" ("חיים מלאי אהבה") למוזיקה של ז'ורז' גרווארנץ בביצוע שארל אזנבור הפך ללהיט עולמי והוא מזוהה היטב עם דמותו של קוסטולבסקי.

אירוע 1985 היה המלודרמה "נישואים חוקיים" מאת אלברט מקרצ'יאן, שבה השחקן, בדואט עם נטליה בלוכבוסטיקובה, עם האמת הצורבת של החיים, גילם את נושא האהבה שנרצחה במלחמה, בליווי יצירת מופת מוזיקלית מאת איסאק שוורץ. בסרט זה, קוסטולבסקי רקד לראשונה ריקוד סטפס וירטואוזי מול המצלמה. על פי סקר של המגזין "מסך קולנוע הסובטי", קוסטולבסקי הוכר כשחקן הטוב ביותר של 1986.

### חיים אישיים
אשתו הראשונה של איגור קוסטולבסקי הייתה השחקנית אלנה רומנובה. בנם אלכסיי נולד בשנת 1983. אשתו השנייה של איגור קוסטולבסקי היא השחקנית הצרפתייה קונסואלו דה אבילנד.

### אותות ועיטורים
איגור קוסטולבסקי קיבל את התואר אמן העם של הפדרציה הרוסית בשנת 1995.

חתן פרס קומסומול של לנין (1978), חתן פרס המדינה של רוסיה (2000), בעל עיטור מסדר הכבוד (2004), זכה בתואר מסדר ההצטיינות למולדת, דרגה IV בשנת 2009.

הוא נבחר לשחקן הטוב ביותר לשנת 1986 בסקר של מגזין קולנוע "מסך קולנוע הסובטי".

## פילמוגרפיה
איגור קוסטולבסקי שיחק יותר מ-60 תפקידים בקולנוע.

## הערות שוליים

## קישורים חיצוניים

קטגוריה:אמני העם של הפדרציה הרוסית
קטגוריה:רוסים שנולדו ב-1948
קטגוריה:שחקני קולנוע וטלוויזיה יהודים סובייטים
קטגוריה:שחקני תיאטרון יהודים
קטגוריה:שחקני תיאטרון רוסים
קטגוריה:שחקני קולנוע וטלוויזיה יהודים רוסים